Afgørelse truffet af Det Blandede EØS-udvalg

nr. 108/2000

af 30. november 2000

om ændring af bilag XI (tjenesteydelser på telekommunikationsområdet) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XI til aftalen blev ændret ved afgørelse nr. 92/2000 truffet af Det Blandede EØS-udvalg den 27. oktober 2000(1).

(2) Europa-Parlamentets og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger blev indarbejdet i aftalen ved afgørelse nr. 83/1999(2) truffet af Det Blandede EØS-udvalg.

(3) Kommissionens beslutning 2000/518/EF af 26. juli 2000 i henhold til Europa-Parlamentets og Rådets direktiv 95/46/EF vedrørende tilstrækkeligheden af beskyttelsesniveauet for personoplysninger i Schweiz(3) bør indarbejdes i aftalen.

(4) Kommissionens beslutning 2000/519/EF af 26. juli 2000 i henhold til Europa-Parlamentets og Rådets direktiv 95/46/EF direktiv vedrørende tilstrækkeligheden af beskyttelsesniveauet for personoplysninger i Ungarn(4) bør indarbejdes i aftalen.

(5) Kommissionens beslutning 2000/520/EF af 26. juli 2000 i henhold til Europa-Parlamentets og Rådets direktiv 95/46/EF om tilstrækkeligheden af den beskyttelse, der opnås ved hjælp af safe harbor-principperne til beskyttelse af privatlivets fred og de dertil hørende hyppige spørgsmål fra det amerikanske handelsministerium(5) bør indarbejdes i aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 5e (Europa-Parlamentets og Rådets direktiv 95/46/EF) i bilag XI til aftalen:

"5ea. 32000 D 0518: Kommissionens beslutning 2000/518/EF af 26. juli 2000 i henhold til Europa-Parlamentets og Rådets direktiv 95/46/EF vedrørende tilstrækkeligheden af beskyttelsesniveauet for personoplysninger i Schweiz (EFT L 215 af 25.8.2000, s. 1).

5eb. 32000 D 0519: Kommissionens beslutning 2000/519/EF af 26. juli 2000 i henhold til Europa-Parlamentets og Rådets direktiv 95/46/EF vedrørende tilstrækkeligheden af beskyttelsesniveauet for personoplysninger i Ungarn (EFT L 215 af 25.8.2000, s. 4).

5ec. 32000 D 0520: Kommissionens beslutning 2000/520/EF af 26. juli 2000 i henhold til Europa-Parlamentets og Rådets direktiv 95/46/EF om tilstrækkeligheden af den beskyttelse, der opnås ved hjælp af safe harbor-principperne til beskyttelse af privatlivets fred og de dertil hørende hyppige spørgsmål fra det amerikanske handelsministerium (EFT L 215 af 25.8.2000, s. 7)."

Artikel 2

Teksterne til beslutning 2000/518/EF, 2000/519/EF og 2000/520/EF på islandsk og norsk, som offentliggøres i EØS-tillægget til De Europæiske Fællesskabers Tidende, er autentiske.

Artikel 3

Denne afgørelse træder i kraft den 1. december 2000, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(6).

Artikel 4

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 30. november 2000.

På Det Blandede EØS-udvalgs vegne

G.S. Gunnarsson

Formand

(1) EFT L 7 af 11.1.2001, s. 15.

(2) EFT L 296 af 23.11.2000, s. 41.

(3) EFT L 215 af 25.8.2000, s. 1.

(4) EFT L 215 af 25.8.2000, s. 4.

(5) EFT L 215 af 25.8.2000, s. 7.

(6) Forfatningsmæssige krav angivet.